《欧阳叔向见余试院中诗卷作诗见誉次韵酬之》
宋代·华镇

未历藩篱见少陵，索涂擿埴愧冥行。满怀骤获连城贶，溢耳惟闻中律鸣。

思巧本惭彫楮手，心雄方怯弃繻生。十年世路师良贾，今日才惊利有赢。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。